CELEX: 62010CO0336
Language: lv
Date: 2011-04-08 00:00:00
Title: Tiesas rīkojums (piektā palāta) 2011. gada 8.aprīlī. # Administraţia Finanţelor Publice a Municipiului Târgu-Jiu un Administraţia Fondului pentru Mediu pret Victor Vinel Ijac. # Lūgums sniegt prejudiciālu nolēmumu: Curtea de Apel Craiova - Rumānija. # Reglamenta 104. panta 3. punkta pirmā daļa - Iekšējie nodokļi - LESD 110. pants - Piesārņojuma nodoklis, ko iekasē, pirmo reizi reģistrējot transportlīdzekli. # Lieta C-336/10.

Tiesas (piektā palāta) 2011. gada 8. aprīļa rīkojums – Administraţia Finanţelor Publice a Minicipiului Târgu‑Jiu un Administraţia Fondului pentru Mediu/Ijac
      (lieta C‑336/10)
      Reglamenta 104. panta 3. punkta pirmā daļa – Iekšējie nodokļi – LESD 110. pants – Piesārņojuma nodoklis, ko iekasē transportlīdzekļu pirmās reģistrācijas brīdī
      Noteikumi par nodokļiem – Iekšējie nodokļi – Piesārņojuma nodoklis, kas piemērojams transportlīdzekļiem, tos pirmo reizi reģistrējot valsts teritorijā (LESD 110. pants)
         (sal. ar 17. un 18. punktu un rezolutīvo daļu)
      
      Priekšmets
      
         Lūgums sniegt prejudiciālu nolēmumu – 
               Curtea de Apel Craiova
                – Lietotu transportlīdzekļu, kas iepriekš bijuši reģistrēti citās dalībvalstīs, reģistrācija – Piesārņojuma nodoklis, kas
                  ir piemērojams transportlīdzekļiem brīdī, kad tie pirmo reizi tiek reģistrēti konkrētajā dalībvalstī – Valsts tiesiskā regulējuma
                  saderība ar LESD 110. pantu
               
            Rezolutīvā daļa:
      LESD 110. pants ir jāinterpretē tādējādi, ka tam ir pretrunā situācija, kurā dalībvalsts ievieš piesārņojuma nodokli, kas
         ir piemērojams transportlīdzekļiem brīdī, kad tie pirmo reizi tiek reģistrēti šajā dalībvalstī, ja šis fiskālais pasākums
         tiek veidots tā, ka tas padara neizdevīgu citā dalībvalstī nopirktu lietotu transportlīdzekļu laišanu apgrozībā minētajā dalībvalstī,
         nepadarot neizdevīgu tāda paša vecuma un nolietojuma lietotu transportlīdzekļu iegādi valsts tirgū.